CELEX: 62016TN0630
Language: et
Date: 2016-09-05 00:00:00
Title: Kohtuasi T-630/16: 5. septembril 2016 esitatud hagi – Dehtochema Bitumat versus Euroopa Kemikaaliamet

31.10.2016   
            
            
               ET
            
            
               Euroopa Liidu Teataja
            
            
               C 402/53
            
         5. septembril 2016 esitatud hagi – Dehtochema Bitumat versus Euroopa Kemikaaliamet
   (Kohtuasi T-630/16)
   (2016/C 402/63)
   Kohtumenetluse keel: tšehhi
   
      Pooled
   
   
      Hageja: Dehtochema Bitumat, s.r.o. (Bělá pod Bezdězem, Tšehhi Vabariik) (esindaja: advokaat P. Holý)
   
      Kostja: Euroopa Kemikaaliamet (ECHA)
   
      Nõuded
   
   Hageja palub Üldkohtul:
   
               —
            
            
               tühistada ja tunnistada kehtetuks Euroopa Kemikaaliameti 7. juuli 2016. aasta otsus, millega hageja loeti jätkuvalt suurettevõtjaks ja mille tulemusel ei ole hagejal õigust vähendatud tasumäärale, ning peatada otsuse täitmine.
            
         
      Väited ja peamised argumendid
   
   Hageja leiab, et kostja on eespool nimetatud otsuste ja oma tegevusega kuritarvitanud võimu ning rikkunud õiguspärasuse ja õiguskindluse põhimõtet.
   Hageja on seisukohal, et kontrollides väike- ja keskmise suurusega ettevõtja (VKE) seisundit, hindas kostja valesti hageja ettevõtte sõltumatust ning valesti võttis arvutamisel arvesse töötajate arvu ning hageja ettevõtte aastakäivet koos niisuguste väidetavalt sidus- või partnerettevõtjatega, kes ei ole seotud hageja ettevõttega või hageja partnerettevõtjad komisjoni määruse (EÜ) nr 340/2008 või komisjoni soovituse 2003/361/EÜ alusel.
   Hageja kinnitab, et tema avaldus ettevõtja ebaõige suuruse kohta, mille ta tegi kostja 2. juunist 2016 pärineval nõudel, oli peamiselt tingitud veendumusest kostja hinnangusse ja vähendatud tasumäära lubadusest.
   Hageja märgib, et tema registreerimine peatati ning ta teavitas kostjat sõnaselgelt asjaolust, et ta ei ole asjassepuutuvaid tooteid (registreerimise esemeks olevad ained) tootnud alates 2011. aastast.
   Hageja väidab, et komisjoni määruse (EÜ) nr 340/2008 artikli 13 lõikest 4 ilmneb, et õigus vähendatud tasumäärale tekib siis, kui isik suudab tõendada vastavat õigust ning seega on kohane – erinevalt kostja väidetust – anda hagejale kõnealune õigus.